**Spoštovani starši in učenci,**

vse skupaj Vas lepo pozdravljam. 🏡

**Naj vas spomnem, da me lahko kontaktirate vsak delovni dan, v času od 8.00 do 14.00, in sicer po:**

**- e - pošti: andreja.rade@gmail.com,**

**- telefonu: 051 205 159 in 07 30 55 102,**

**- v spletni učilnici v zavihku: klepet.**

**Enako kot v času spomladanskega vala, v preteklem šolskem letu, za vas pripravljam gradiva, katera lahko poiščete in preberete v spletnih učilnicah eAsistenta vašega otroka - Šolsko svetovalno delo - in - Podaljšano bivanje.**

Zavedam se, da vam bo veliko časa vzelo že delo za obvezne predmete po urniku, pa vendar. Mogoče pa najdete kaj zanimivega in vam bo v danem trenutku to koristilo.

Razmere, kakršne so v naši državi in drugod po svetu, so pripeljale do tega, da ne moremo obiskovati šole. Glede na to, da moramo ravnati v skladu z navodili, za skupno dobro, se prilagajamo tudi na nov način življenja. Upamo in želimo si, da bo hitro minilo, saj si navkljub vsemu želimo več druženja in pristnih socialnih stikov.

Če bomo dobri, delovni, pametni, dosledni, odgovorni in bomo spoštovali vsakega poleg sebe, bomo prav kmalu spet v šoli, polni pozitivne energije in motivirani za nadaljnje delo po "ustaljenih tirnicah".

**Izkoristite ta nenavaden čas, v polni meri**; in sicer tako, da:

* se ne zapirate med štiri stene, ampak greste čimvečkrat na svež zrak, v naravo, na travnik, polje, v gozd,
* si medsebojno pomagate,
* presenečate svoje najdražje in prispevate vsak svoj delež v vsakodnevna gospodinjska in druga hišna/družinska opravila,
* preberete knjigo, se igrate z namiznimi igrami, pogledate dober film ali dokumentarec na televiziji,
* ne zanemarjate šolskih in družinskih obveznosti - sedaj imate priložnost še bolj skupaj z ostalimi družinskimi člani utrditi delovne navade.

**Bodite dobro in ne oklevajte me poklicati ali pisati 😊 Andreja Rade**

Andreja Rade, šolska svetovalna delavka in učiteljica podaljšanega bivanja